داود ظاہری

داود بن علی بن خلف ظاہری (201ھ – 270ھ — 815ء – 883/4ء) مناع القطان، تاریخ التشریع الاسلامی، ص: 181، 182 تاریخ اسلام کے سنہری دور کے ایک عالم و محقق جو تفسیریات، علم اسماء الرجال اور تاریخ نگاری جیسے اہم علمی و تحقیقی شعبوں کے متخصص تھے۔ داود ظاہری کا شمار اہل سنت کے علمائے مجتہدین میں ہوتا ہے۔ داود ظاہری کی شہرت کی اصل وجہ فقہی مذاہب میں ایک نئے منہج یا مسلک یعنی فقہ ظاہری کی تشکیل ہے۔ اسے ظاہری کہنے کی وجہ یہ تھی کہ وہ قرآن و سنت کے ظاہر ہی کو قابل اعتبار خیال کرتے اور ان میں کسی قسم کی تاویل، رائے یا قیاس کو روا نہیں سمجھتے تھے۔ تاریخ اسلام میں داود ظاہری پہلے عالم ہیں جنھوں نے سب سے پہلے علانیہ اس مسلک کو اختیار کیا۔Joseph Schacht, Dāwūd b. ʿAlī b. Khalaf۔ Encyclopaedia of Islam، Second Edition. Brill Online, 2013. Reference. 9 جنوری 2013Mohammad Sharif Khan and Mohammad Anwar Saleem, Muslim Philosophy And Philosophers، pg. 34. New Delhi: Ashish Publishing House, 1994. گوکہ انھیں متنازع شخصیت سمجھا جاتا ہے لیکن مورخین لکھتے ہیں کہ داؤد ظاہری کو ان کے عہد میں خاصی مقبولیت حاصل تھی، Dr. Mohammad Omar Farooq, The Riba-Interest Equivalence ، جون 2006 حتیٰ کہ بعض مورخین نے انھیں "محققِ دوراں" کے لقب سے بھی یاد کیا ہے۔الذہبی، ، ج 13 اندراج 55، ص 97-108 ابن حزم اندلسی لکھتے ہیں: وہ اصفہانی کے لقب سے معروف تھے کیونکہ ان کی والدہ کا وطن اصفہان تھا نیز ان کے والد حنفی تھے۔

 حالات زندگی 
 ابتدائی زندگی 
داؤد ظاہری کی اصل جائے پیدائش پر مورخین کا اتفاق نہیں ہے۔ عموماً انھیں ایرانی شہر اصفہان سے منسوب کیا جاتا ہےChiragh Ali, The Proposed Political, Legal and Social Reforms. Taken from Modernist Islam 1840–1940: A Sourcebook, pg. 281. Edited by Charles Kurzman. New York City: Oxford University Press, 2002.Encyclopedia of Islam, vol. II, C-G, pg. 182. Eds. Bernard Lewis, Charles Pellat and Joseph Schacht. Assist. J. Burton-Page, C. Dumont and V.L. Menage. Leiden: Brill Publishers, 1971. Photomechanical print. اور اسی لیے متعدد کتابوں میں انھیں "داود اصفہانی" بھی لکھا گیا ہے۔ ابن حزم اندلسی اور شمس الدین ذہبی وغیرہ نے اس انتساب کی وجہ بیان کرتے ہوئے لکھا ہے کہ درحقیقت ان کی والدہ کا تعلق اصفہان سے تھا جبکہ داود ظاہری عراقی نژاد تھے اور عراقی شہر کوفہ میں ان کی پیدائش ہوئی تھی۔عبد القادر ابی الوفاء القُرَشی، طبقات الحنفیہ، ج 1، ص 419Devin J. Stewart, "Muhammad b. Dawud al-Zahiri's Manual of Jurisprudence." Taken from Studies in Islamic Law and Society Volume 15: Studies in Islamic Legal Theory. Edited by Bernard G. Weiss. Pg. 114. Leiden: 2002. Brill Publishers.Christopher Melchert, The Formation of the Sunni Schools of Law: 9th-10th Centuries C.E.، pg. 179. Leiden: Brill Publishers, 1997. ایگناز گولڈزیہر نے بھی اس موقف سے اتفاق کیا ہے کہ وہ کوفہ میں پیدا ہوئے تھے لیکن ساتھ ہی یہ بھی تحریر کیا کہ ان کے والد عباسی خلیفہ مامون الرشید کی جانب سے کاشان میں دیوانی ملازمت پر مامور تھے۔ کاشان اصفہان کے قریب واقع ایک چھوٹا ایرانی شہر ہے۔Ignác Goldziher, The Zahiris: Their Doctrine and Their History, Brill Classics in Islam Volume 3, pg.27, Brill: Boston, 2008Dr. Omar A. Farrukh, Zaharism، A History of Muslim Philosophy، Ahlul Bayt Digital Islamic Library Project

 تعلیم 
ابتدائی عمر ہی میں داود ظاہری کوفہ سے بغداد آگئے تھے۔ یہاں اس دور کے اجلہ علما ابو ثور، یحییٰ بن معین اور احمد بن حنبل وغیرہ سے تفسیر قرآن اور علوم حدیث کی تعلیم حاصل کی۔ روایتی الہیات کی ان معروف شخصیتوں سے جو علم انھوں نے حاصل کیا تھا وہ ان کے والد (جو فقہ حنفی کے پیروکار تھے) کے افکار و نظریات سے یکسر متصادم تھا۔Goldziher, pg.28ابن حجر عسقلانی، لسان المیزان، ج 2، ص 422الذہبی، میزان الاعتدال، ج 2، ص 15 معروف ہندوستانی مصلح اور محقق چراغ علی لکھتے ہیں کہ درحقیقت فقہ ظاہری فقہ حنبلی کی طرح حنفی مکتب فکر کا راست رد عمل تھا۔

بغداد میں اپنی تعلیم مکمل کر لینے کے بعد داود ظاہری مزید تعلیم کے لیے خراسان کے شہر نیشاپور روانہ ہوئے اور وہاں پہنچ کر اسحاق بن راہویہ کے سامنے زانوئے تلمذ تہ کیے۔خطیب البغدادی، تاریخ بغداد، ج 2، ص 369-370 اسحاق بن راہویہ اس دور میں اہل سنت کے بڑے امام اور سنی علوم کے امین سمجھے جاتے تھے۔ ابو الفرج ابن جوزی لکھتے ہیں کہ تاریخ اسلام کے عالم اجل اسحاق بن راہویہ سے حصول علم کے دوران میں ظاہری نے مذہبی موضوعات پر ان سے مباحثہ کیا تھاابو الفرج ابن جوزی، المنتظم فی تاریخ الملوک و الامم، ج 12، ص 236 جس کی ہمت کبھی کسی نے نہیں کی۔خطیب البغدادی، تاریخ بغداد، ج 2، ص 370-371 اثنائے درس راہویہ نے شافعی پر تنقید کی تو ظاہری نے جواباً عرض کیا کہ اس موضوع پر آپ شافعی کے موقف کو سمجھ نہیں سکے ہیں۔ تاہم احمد بن حنبل نے جو خود بنفس نفیس اس مباحثے کے وقت وہاں حاضر تھے، اسحاق بن راہویہ کو درست قرار دیا۔Melchert, pg. 182.

ابتدا میں داؤد ظاہری فقہ اور اصول میں شافعی کے پیروکار تھے چنانچہ انھوں نے فقہ شافعی کے اصولوں میں توسیع بھی کی۔ابن الندیم، کتاب الفہرست، ص 216السبکی، طبقات شافعیہ، ج 2، ص 46Camilla Adang, "This Day I have Perfected Your Religion For You: A Zahiri Conception of Religious Authority"، pg. 15. Taken from Speaking for Islam: Religious Authorities in Muslim Societies۔ Ed. Gudrun Krämer and Sabine Schmidtke. Leiden: Brill Publishers, 2006. اس تاثر کی وجہ غالباً ابن راہویہ ہی تھے۔ فقہ شافعی اور بعد ازاں خود اپنی فقہ کے تئیں ان کی "جنونی" حمایت یا تصَلّب کو بیان کرتے ہوئے دائرۃ المعارف الاسلامیہ کے محققین لکھتے ہیں کہ داود ظاہری کی فقہ درحقیقت فقہ شافعی کی یک رخی تفسیر ہے جس میں انھوں نے استنباط مسائل کے لیے اجماعِ فقہا کے شافعی نقطہ نظر کو رد کرتے ہوئے اسے قیاس کی ایک شکل قرار دیا۔

 اساتذہ 
داود ظاہری کے چند مشہور اساتذہ کے نام حسب ذیل ہیں:
 سلیمان بن حرب
 عمرو بن مرزوق
 قعنبی
 محمد بن کثیر عبدی
 مسدد بن مسرہد
 اسحاق بن راہویہ
 ابو ثور لمبی
 قواریری

 تدریس 
نیشاپور میں تعلیم مکمل کرنے کے بعد داود ظاہری واپس بغداد آگئے اور یہاں خود اپنا حلقہ درس قائم کیا۔ ان کے شاگردوں کی درست تعداد کے سلسلے میں مورخین کا اختلاف ہے لیکن یہ متفق علیہ ہے کہ ان کی شاگردوں کی تعداد بہت زیادہ تھی، جو شاگرد ان کی روزانہ مجلس میں مستقل حاضر ہوتے تھے ان کا اندازہ چار سے پانچ ہزار کے درمیان میں لگایا گیا ہے۔ابو اسحاق الشیرازی، طبقات الفقہا، ص 92 جلد ہی ان کی شہرت بغداد سے نکل کر عالم اسلام کے دوسرے شہروں میں بھی پہنچ گئی اور ہر جگہ کے بڑے علما مذہبی موضوعات پر ان کا موقف جاننے کی کوشش کرنے لگے۔ابن الندیم، کتاب الفہرست، ص 217 گوکہ داود ظاہری کے دور میں بھی ان کے افکار و نظریات کو تسلیم نہیں کیا گیا لیکن ان کے معاصرین نے انھیں کبھی فتویٰ جاری کرنے سے روکا اور نہ منصب تدریس سے معزول کرنے کی کوشش کی۔ ان کے ارشد تلامذہ میں محمد بن داود ظاہری، احمد بن حنبل کے فرزند عبد اللہ، محمد بن جریر طبری، نفطویہ اور رویم بن احمد قابل ذکر ہیں۔ابن الندیم، کتاب الفہرست، ص 234ابن حجر عسقلانی، لسان المیزان، ج 5, ص 173. حیدرآباد: 1911ء۔Ahmet T. Karamustafa, Sufism: The Formative Period، pg. 73. Berkeley: University of California Press, 2007. نیز داود ظاہری قاضی عبد اللہ القیسی کے بھی استاد تھے جنھوں نے اندلس میں فقہ ظاہری کی اشاعت میں اہم کردار ادا کیا ہے۔The Islamic school of law – evolution, devolution, and progress، pg. 118. Eds. Rudolph Peters and Frank E. Vogel. Cambridge: Harvard Law School, 2005.

 تلامذہ 
داود ظاہری کے چند مشہور شاگردوں کے نام درج ذیل ہیں:
 محمد بن داؤد ظاہری
 زکریا ساجی
 یوسف بن یعقوب داودی
 عباس بن احمد مذکر

 وفات 
رمضان کے مہینے میں بغداد میں ان کی وفات و تدفین ہوئی۔Encyclopaedia of Islam، vol II C-G, pg. 183. Eds. Bernard Lewis, Charles Pellat and Joseph Schacht. Assist. J. Burton-Page, C. dumont and V.L. Menage. Leiden: Brill Publishers, 1970. Photomechanical print. عیسوی تقویم کے حساب سے ان کا سنہ وفات مختلف فیہ ہے۔Goldziher, pg.29 مورخین کے یہاں 883ء اور 884ء دونوں سنین ملتے ہیں۔

 افکار و نظریات 

 عقیدہ 
داود ظاہری کے کلامی مکتب فکر کے متعلق ابن تیمیہ نے لکھا ہے کہ وہ اثری تھے اور خدا کی ذات میں غور کیے بغیر اس کی تمام صفات کے قائل تھے۔ابن تیمیہ، العقیدہ الاصفہانیہ، ص 77ابن حزم، الفصل فی الملل والاہواء والنحل، ج 2، ص 140 بارہویں صدی عیسوی کے مورخ مذاہب عبدالکریم شہرستانی نے احمد بن حنبل اور سفیان ثوری کے ساتھ داود ظاہری کا ذکر کیا اور لکھا ہے کہ اہل سنت کے ان علما نے خدا کی ذات والا صفات کی تاویلی اور تشبیہی تعبیرات کو مسترد کر دیا تھا۔الشہرستانی، الملل والنحل، ج 1، ص 74 نیز ابن تیمیہ اور شہرستانی دونوں نے داود ظاہری اور ان کے تلامذہ کو ابن حنبل، سفیان ثوری، ابو ثور، الماوردی، شافعی اور ان سب کے تلامذہ کے ساتھ طبقہ اہل حدیث میں شمار کیا ہےالشہرستانی، الملل والنحل، ج 1، ص 170ابن تیمیہ، حقیقت الصیام، ص 35-36 جو اہل الرائے کا مخالف مکتب فکر سمجھا جاتا ہے۔

مذہبی متون کی اساسی طبیعت میں غور و فکر نہ کرنے اور ان کے ظواہر پر عمل کر لینے کے رجحان نے داود ظاہری کو بھی متاثر کیا۔ دیگر علما و فقہائے اسلام کی طرح داود ظاہری بھی قرآن و سنت کو اسلامی شریعت کے اولین مآخذ قرار دیتے ہیں لیکن داود ان کے بیانات کو ظاہری معنوں پر محمول کرتے اور قیاس سے سخت اجتناب برتتے ہیں۔ نیز استنباط مسائل میں وہ قرآن و سنت کو چند مخصوص حالات (جن کا مفصل ذکر ان کتاب میں ملتا ہے) ہی میں قابل انطباق خیال کرتے ہیں۔J.H. Kramers and H.A.R. Gibb, Shorter Encyclopedia of Islam، pg. 266. Ithaca: Cornell University Press, 1953.

 قیاس 
داود ظاہری نے فقہ میں استنباط مسائل کے لیے قیاس کو یکسر مسترد کر دیا ہے، Sanusi Lamido Sanusi, MUSLIM COMMUNITIES IN MULTI RELIGIOUS MILIEU: Some Reflections on the Madinan Constitution، اکتوبر 2003 انھوں نے نہ صرف اسے مسترد کیا بلکہ اسے بدعت اور شرعی رو سے اسے ناجائز فعل قرار دیا۔Ayatollah Morteza Motahhari، The Role Of Ijtihad in Legislation, Ijtihad' in the Sunni Tradition، Portal IslamicaWalîd b. Ibrâhîm al-`Ujajî، Qiyas in Islamic Law – A Brief Introduction ، Alfalah Consulting, FRIDAY, 29 اپریل 2011 قرآن و سنت کے احکام و نواہی پر ان کی رائے کے متعلق سخت متضاد بیانات ملتے ہیں۔ مورخین اور سوانح نگاروں نے ان تمام متضاد بیانات کا ذکر کیا ہے۔السبکی، طبقات الشافعیہ، ج 2، ص 46 کچھ محققین کا خیال ہے کہ داود ظاہری ان احکام کو انہی احوال تک محدود سمجھتے ہیں جن میں وہ احکام دیے گئے، ابن خلدون، مقدمہ، ایڈیٹر Franz Rosenthal، لندن: 1958، ج 3، ص 5 جبکہ بعض کا کہنا ہے کہ بیان کردہ احوال کی مناسبت سے وہ ایک عمومی اصول تشکیل دیتے اور اسے منطبق کرتے ہیں۔Goldziher, pg.36

 اجماع 
داود ظاہری کے یہاں اجماع قابل اعتبار لیکن مشروط ہے یعنی یہ اجماع محض اصحاب رسول کا ہونا چاہیے، ان کے بعد آنے والی تمام نسلوں کا اجماع لغو ہے۔Goldziher, pg.34ابن حزم، الاِحکام فی اصول الاَحکام، ج 4، ص 147 اس مسئلے میں داؤد الظاہری کا مسلک درحقیقت ان کے پیشرو احمد بن حنبل اور ابو حنیفہ کے مسلک کے مطابق ہے۔Muhammad Muslehuddin, "Philosophy of Islamic Law and Orientalists," Kazi Publications, 1985, p. 81Dr. Mohammad Omar Farooq, "The Doctrine of Ijma: Is there a consensus?، " جون 2006

 ماہیت قرآن 
گوکہ داود ظاہری نے احمد بن حنبل سے علم حدیث حاصل کیا لیکن قرآن کی ماہیت پر ان کا اپنے استاد سے سخت اختلاف تھا۔ داود ظاہری کے نزدیک قرآن ایک "محدث" یعنی حال میں وقوع پزیر ہونے والی شے ہے۔ابن تیمیہ، مجموع الفتاوی، ج 5، ص 532ابن تیمیہ، مجموع الفتاوی، ج 6، ص 160-161 احمد بن حنبل کو اس موقف سے سخت اختلاف تھا۔ قبل ازیں ظاہری کا شافعی کے معاملے میں اسحاق بن راہویہ سے اختلاف ہوا، اس موقع پر جب احمد بن حنبل نے انھیں شافعی کا دفاع کرتے دیکھا تو انھوں نے ان تمام افراد سے اپنے تعلقات منقطع کر لیے جو ظاہری کے ساتھی تھے یا مذہبی امور میں ان سے رجوع کرتے تھے۔ نیز قرآن کے متعلق ظاہری کے اس بیان کے سلسلے میں ایک افواہ بھی گشت کرنے لگی جس نے جلتی آگ میں تیل کا کام کیا اور اختلافات کی خلیج مزید وسیع ہو گئی۔ شامی محدث ابن تیمیہ لکھتے ہیں کہ یہ تنازع اصلاً محض تعبیری تھے جو داود ظاہری (جن کا کہنا تھا کہ خدا کا کوئی ہمسر نہیں)، جہمیہ اور معتزلہ (جن کا اعتقاد تھا کہ قرآن مخلوق ہے) کے بیان سے پیدا ہوئے۔

نیز داود ظاہری، ابن حنبل، شافعی، اسحاق بن راہویہ، طبری، مالک بن انس، سفیان ثوری، عبد الرحمن اوزاعی، ابو حنیفہ، ابن خزیمہ، عبد اللہ ابن مبارک، دارمی اور بخاری - جیسا کہ ابن تیمیہ نے اپنے عہد تک ائمہ اسلام کے نام شمار کرائے ہیں - ان تمام حضرات کا اس امر پر اتفاق ہے کہ قرآن مخلوق نہیں ہےابن تیمیہ، منہاج السنہ النبویہ، ج 2، ص 106-107 لیکن اس وقت ایک تعبیری غلط فہمی رونما ہوئی جب داود ظاہری، بخاری اور مسلم بن الحجاج نے اللہ اور قرآن کے درمیان میں امتیاز برتنے کے لیے قرآن کے حق میں "حادث" کی تعبیر استعمال کی۔ اس کے برخلاف عام مسلمانوں اور بیشتر ائمہ اسلام کا موقف یہ تھا کہ قرآن خدا کا بلا استعارہ حقیقی کلام ہے جبکہ مذکورہ تین حضرات کا کہنا تھا کہ خدا کا کلام اس کی ایک صفت ہے۔ابن تیمیہ، مجموع الفتاوی، ج 12، ص 177محمد ناصر الدین البانی، مختصر العلو للعلی العظیم للذہبی، ص 211

موجودہ دور کے بعض علما کا موقف یہ ہے کہ داود ظاہری کے متعلق حدوث قرآن کی روایت میں ضعف ملتا ہے اس لیے غالب گمان یہی ہے کہ انھوں نے قرآن کے متعلق ایسی بات کبھی نہیں کی اور نہ ان کا یہ اعتقاد رہا۔ بلکہ درحقیقت داود ظاہری کی جانب سے تقلید اور قیاس (اہل سنت کے دوسرے ممتاز مکاتب فکر کے اہم ستون) کے انکار نے ان سنی مکاتب فکر کے منتسبین کو اس امر پر برانگیختہ کیا کہ وہ ظاہری کی جانب اس غلط عقیدے کو منسوب کریں تاکہ عام مسلمان ان سے اور ان کے مکتب فکر سے بدگمان ہو کر دور ہو جائیں۔Dr. Arif Khalil Abu Ubaida, Imam Dawud al-Zahiri and his Influence in Islamic Jurisprudence, pg.56 بقول ابو عبیدہ، داود ظاہری اور ان کے تلامذہ نے تو معتزلہ اور قرآن کے بابت ان کے عقیدے کی جس شد و مد سے مخالفت کی تھی ویسی احمد بن حنبل نے بھی نہیں کی۔ اس طرح کے عقائد کی تردید میں انھوں نے تحریری رد بھی شائع کیے جن میں انتہائی درشت زبان استعمال کی گئی تھی۔ابن الندیم، کتاب الفہرست، ص 81

 سود 
داود ظاہری کا موقف ہے کہ اشیا کا مبادلہ بالمثل میں اضافہ یعنی سود کی ممنوعہ قسم کا اطلاق محض چھ اشیا پر ہوتا ہے جسے پیغمبر اسلام نے بیان کیا ہے: سونا، چاندی، گندم، جو، کھجور اور نمک۔ چونکہ ظاہری کے یہاں مسائل کے استنباط و تخریج میں قیاس کا استعمال ناجائز ہے اس لیے انھوں نے فقہا کے اس مسلمہ نظریہ سے انحراف کیا کہ مذکورہ نبوی بیان کا منشا دیگر تمام اشیا کو محیط ہے۔ چنانچہ ان کے نزدیک ان مذکورہ اجناس کے سوا کسی اور شے میں اضافہ کے ساتھ مبادلہ بالمثل سود نہیں۔ اگر پیمغبر اسلام ان اجناس کے علاوہ دیگر اشیا کو بھی اس فہرست میں شامل کرنا چاہتے تو انھیں بیان کرتے، ان چھ کے بیان کا مقصد ہی یہ ہے کہ مبادلہ بالمثل میں سود صرف انہی اشیا میں منحصر ہے اور مسلمان دوسری اشیا کے حسب مرضی لین دین میں آزاد ہیں۔

 زنانہ لباس 
شوکانی نے لکھا ہے کہ داود ظاہری مسلمان خواتین کے لیے نقاب کو فرض کی بجائے مستحب خیال کرتے تھے، ان کا موقف یہ تھا کہ مسلمان خواتین چہرہ کھول سکتی ہیں البتہ بدن کے دوسرے اعضا ڈھکے رہنا ضروری ہیں۔Yusuf al-Qaradawi، Is Wearing the Niqāb Obligatory for Women? ، SuhaibWebb.com ابو حنیفہ اور احمد بن حنبل کا بھی یہی موقف ہے۔

 سفر 
رمضان کے مہینے میں اگر کوئی مسلمان روزے کی حالت میں اپنا سفر شروع کرے تو ظاہری کے نزدیک وہ اپنا اس دن کا روزہ توڑ سکتا ہے۔ یہی موقف ابن راہویہ اور ابن حنبل کا بھی ہے۔Salman al-Ouda، Fasting for Someone Intending Travel ، Islam Today, Sat, 08/21/2010 ظاہری کے اس موقف کی دلیل قرآن کی وہ آیت ہے جس میں مسافر کو روزہ نہ رکھنے کی رخصت اور سفر ختم ہونے کے بعد ان کی قضا کر لینے کی ہدایت موجود ہے۔قرآن،  البتہ ظاہری کے موقف میں مزید یہ شق بھی قابل ذکر ہے کہ اگر کسی مسلمان مسافر نے دوران میں سفر میں روزے رکھے تب بھی سفر سے واپسی پر ان روزوں کی قضا لازم ہوگی کیونکہ مذکورہ آیت میں روزہ نہ رکھنے کی ہدایت محض رخصت نہیں بلکہ حکم خداوندی ہے جس پر عمل کرنا ضروری ہے۔

دوران میں سفر میں بیشتر مسلمان نمازوں میں قصر بھی کرتے ہیں۔ فقہا کے درمیان میں "سفر شرعی" (جس سفر سے روزہ چھوڑنے کی رخصت اور نمازیں قصر کرنے کی اجازت حاصل ہو جائے) کی مدت اور مسافت موضوع بحث رہے ہیں۔ اس مسئلے میں ظاہری کا موقف یہ ہے کہ شریعت میں مدت اور مسافت سے قطع نظر ہر قسم کے سفر میں نمازیں قصر کرنے کی اجازت دی گئی ہے۔

 تصنیفات 
داود ظاہری کثیر التصانیف تھے۔ ایرانی مورخ ابن ندیم نے اپنی کتاب الفہرست میں ظاہری کی 157 تصنیفات کے نام درج کیے ہیں جن میں سے بیشتر اسلامیات سے متعلق ہیں۔ابن الندیم، کتاب الفہرست، ص 271-272 بعض کتابیں بہت طویل اور ضخیم بھی ہیں جن میں شرعی نقطہ نظر اور تمام مکاتب فکر کے موقف شرح و بسط سے مذکور ہیں۔ نیز ظاہری محمد بن ادریس شافعی کے سب سے پہلے سوانح نگار سمجھے جاتے ہیں۔النووی، تہذیب الاسماء واللغات، ج 1، ص 82ابن حجر عسقلانی، توالی التاسیس لمعالی محمد بن ادریس، ص 26ابن عساکر، تاریخ دمشق ابن ندیم اور ابن عبد البر کا بیان ہے کہ ظاہری کی تحریر کردہ یہ کتاب نہ صرف شافعی کی پہلی سوانح عمری تھی بلکہ کسی فقیہ کی جانب سے لکھی جانے والی پہلی سوانح عمری بھی تھی۔ تاہم ان کی کتابیں دست برد زمانہ کی نذر ہو گئیں اور ہم تک پہنچ نہ سکیں۔

ابن ندیم نے مزید لکھا ہے کہ شافعی کی الرسالہ کے بعد اہل سنت کے یہاں ابن حنبل اور ظاہری ہی بڑے مصنف گذرے ہیں جنھوں نے فقہ اسلامی کے اصول پر مفصل کتابیں تصنیف کیں۔ ظاہری نے تقلید، قرآن کی عامالشہرستانی، الملل والنحل، ج 1، ص 61 اور خاص آیتوں کے فرق، شریعت کے مجمل و مفصل احکام کے فرق اور شافعی کے ساتھ اپنے تجربات جیسے موضوعات پر متعدد کتابیں تصنیف کیں۔The International Institute of Islamic Thought, SOURCE METHODOLOGY IN ISLAMIC JURISPRUDENCE ، USUL AL FIQH AFTER AL IMAM AL SHAFI'I عصر حاضر کے محققین نے اصول پر ان کی تصنیفات کی حسب ذیل زمرہ بندی کی ہے: مشروط اجماع، عدم جواز تقلید، عدم جواز قیاس، خبر آحاد، خبر متواتر، ادلہ محکمہ، خاص بمقابلہ عام اور مفصل بمقابلہ مجمل۔Devin Stewart, "Muhammad b. Dawud al-Zahiri's Manual of Jurisprudence." Taken from Studies in Islamic Law and Society Volume 15: Studies in Islamic Legal Theory. Edited by Bernard G. Weiss. Pg. 127. Leiden: 2002. Brill Publishers.Devin Stewart, "Muhammad b. Jarir al-Tabari's al-Bayan 'an Usul al-Ahkam and the Genre of Usul al-Fiqh in Ninth Century Baghdad," pg. 337. Taken from Abbasid Studies: Occasional Papers of the School of Abbasid Studies, Cambridge, 6–10 جنوری 2002۔ Edited by James Montgomery. Leuven: Peeters Publishers and the Department of Oriental Studies, 2004. یہ تمام زمرے یا ابواب اور شاید ان میں موجود معلومات ابتداً عہد فاطمی کے مصنف قاضی نعمان کی کتاب میں محفوظ ہوئے، نیز فقہ ظاہری کے عالم ابن حزم اندلسی نے بھی اپنی کتاب المحلیمیں جا بجا داود ظاہری کی کتابوں سے اقتباس نقل کیے ہیں۔

 معاصرین کی آرا 
گوکہ ظاہری کے نظریات و افکار متنازع تھے اور آج بھی سمجھے جاتے ہیں لیکن ان کا کردار اجلے کپڑے کی مانند اور تقویٰ مسلم تھا۔ابو الفداء، المختصر فی اَخبار البشر، ج 2، ص 260 خطیب بغدادی،  سیوطی، البانی، ذہبی،  نووی اور طبریخطیب البغدادی، تاریخ بغداد، ج 2، ص 373 نے متفقہ طور پر ان کے بلند اخلاق، تواضع اور کسر نفسی اور شخصی خصائل حمیدہ کا ذکر کیا ہے۔

 سنی نقطہ نظر 
گرچہ موجودہ دور میں فقہ ظاہری کو وہ مقبولیت حاصل نہیں ہے جو دیگر چار مکاتب فکر کو حاصل ہے۔ تاہم فقہ ظاہری اپنے عہد میں ایک اہم مکتب فکر سمجھا جاتا تھا اور اس کا دائرہ اثر میسوپوٹیمیا، جزیرہ نما آئبیریا، جزائر بلیبار، شمالی افریقا اور جنوبی ایران تک پھیلا ہوا تھا۔ ان کے ہم عصر ناقدین بھی جب ان کے افکار پر نقد کرتے ہیں تو ساتھ ہی ان کی فہم اور علمی سطح کا اعتراف کیے بغیر نہیں رہتے۔ حتیٰ کہ ذہبی نے تو انھیں "محقق دوراں" کے خطاب سے نوازا ہے اور ساتھ ہی یہ بھی لکھا کہ بغداد میں علمی ریاست ظاہری پر ختم ہوتی ہے۔ جب طبری سے کسی نے ابن قتیبہ دینوری کی کتابوں کے متعلق دریافت کیا تو انھوں نے جواب میں کہا کہ ان کی کتابیں کچھ نہیں ہیں، ان کی بجائے اصحاب الاصول کی کتابیں پڑھیں جن میں سب سے پہلے شافعی اور ظاہری کے نام لیے اور بعد ازاں ان کے معاصرین کے۔

اہل سنت کے دوسرے مکاتب فکر نے بھی ظاہری کے رد قیاس پر خاصا نقد کیا ہے۔ شافعی کے ابتدائی پیروکاروں نے عموماً اپنے سابقہ ہم درس کے متعلق منفی نقطہ نظر قائم کر لیا تھا۔ چنانچہ شوافع میں خصوصاً امام الحرمین جوینی نے ظاہری پر سخت تنقیدیں کی ہیں۔ تاہم ایسے بہت سے شوافع بھی گذرے ہیں جنھوں نے ان کے بعض نظریات سے استفادہ کیا اور انھیں اختیار کرنے کی کوشش کی۔ ذہبی نے ظاہری اور ان کے متبعین کا یہ کہہ کر دفاع کیا ہے جس طرح جوینی نے اجتہاد کے ذریعہ اپنے نظریات قائم کیے تھے اسی طرح ظاہری نے بھی کیا۔ نیز ابن الصلاح نے بھی ظاہری کے افکار اور ان کی فقہ کا دفاع کیا ہے اور ساتھ ہی اہل سنت کے ان علما کی فہرست بھی نقل کی ہے جو ظاہری کی آرا کو اجتہاد سے تعبیر کرتے ہیں۔

 شیعی نقطہ نظر 
اہل تشیع کے یہاں ظاہری اور ان کے مکتب فکر پر زیادہ نہیں لکھا گیا۔ سنہ 1970ء کی دہائی میں ایک اثنا عشری عالم عبد الکریم مشتاق نے داود ظاہری پر الزام لگایا کہ وہ تشبیہ باری کے قائل تھے اور اپنے اس دعوے کا ماخذ سنی مورخ شہرستانی کی کتاب الملل و النحل کو بتایا۔Abdul Kareem Mushtaq, Shi'a Usool al-Deen, Tauheed – Belief in the Oneness of Allah ، Answering Ansar جبکہ حقیقت میں شہرستانی نے اس کے برعکس یہ لکھا ہے کہ ظاہری ایسا عقیدہ نہیں رکھتے تھے۔Sunni Defense, Accusing Dāwūd al-Žāhirī ، Lies of Answering Ansar, 27 ستمبر 2009 شہرستانی کے الفاظ ملاحظہ فرمائیں:الشہرستانی، الملل و النحل، ج 1، ص 104

ظاہری کی تردید میں اسماعیلی شیعوں کا نقطہ نظر زیادہ واضح معلوم ہوتا ہے۔ النعمان نے ظاہری کے بیک وقت رد قیاس اور قبول استدلال کو نشانہ تنقید بنایا ہےقاضی النعمان، اختلاف اَصول المذاہب، ص 193۔ اور اسی موقف کی بنا پر انھوں نے ظاہری کے فرزند اور فقہ ظاہری پر بھی تنقید کی ہے۔

 معتزلی نقطہ نظر 
تاویلی فلسفہ کے قائل معتزلی یا اہل اعتزال کے یہاں ظاہری اور فقہ ظاہری کے تئیں تشدد پایا جاتا ہے۔ گوکہ کچھ مشہور معتزلی شخصیات مثلاً ابراہیم نظام وغیرہ نے ظاہری ہی کی طرح قیاس کا انکار کیا ہے لیکن ساتھ ہی وہ لفظی تشریح اور اجماع کے بھی منکر ہیں نیز ان میں سے بیشتر شخصیات ظاہری کے افکار کو لغو قرار دیتی ہیں۔ابن الندیم، کتاب الفہرست، ص 172

 حوالہ جات 

 بیرونی روابط 
 امام داود ظاہری اور ان کے اثرات (عربی)

زمرہ:اثری شخصیات
زمرہ:سنی ائمہ
زمرہ:سنی فقہا
زمرہ:علمائے اہلسنت
زمرہ:کوفی شخصیات
زمرہ:مجددین
زمرہ:نویں صدی کی ایرانی شخصیات
زمرہ:نویں صدی کی عرب شخصیات
زمرہ:نویں صدی کے اسلامی مسلم علما
زمرہ:ظاہریہ
زمرہ:810ء کی دہائی کی پیدائشیں
زمرہ:فارسی سنی علماء اسلام
زمرہ:نویں صدی کی عباسی شخصیات
زمرہ:نویں صدی کے مسلم الٰہیات دان
زمرہ:قرون وسطی کے عرب ماہر لسانیات
زمرہ:کلابیہ